Nafarroako Parlamentuko Mahaiak, 2018ko urtarrilaren 22an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Altuna Ochotorena andreak aurkeztutako galdera, “948 Merkatua” sustatze aldera hedabideetan azaroaren 14an argitaratutako elkarrizketei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko urtarrilaren 22an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Cristina Altuna Ochotorena andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Kultura, Kirol eta Gazteriako kontseilariak idatziz erantzun diezaion:

“948 Merkatua” sustatze aldera Diario de Noticias eta Diario de Navarra egunkarietan 2017ko azaroaren 14an argitaratutako bi elkarrizketak direla-eta:

– Nork egin zituen elkarrizketa horiek?

– Zer hedabidetakoak ziren elkarrizketa horiek egin zituzten profesionalak?

– Elkarrizketen helburua “948 Merkatua” sustatzea baldin bazen, kontseilariaren argazkia zergatik da tamaina horretakoa?

Iruñean, 2018ko urtarrilaren 12an

Foru parlamentaria: Cristina Altuna Ochotorena